**Chauncey Billups**|  |
| Asmeniniai duomenys |
| Gimimo data | 1976 m. rugsėjo 25 d. (46 metai) |
| Gimimo vieta | Denveris, Koloradas, JAV |
| Ūgis | 191 cm |
| Svoris | 92 kg |
| Pravardė | Mr. Big shot |
| Klubas |
| Dabar žaidžia | Baigęs karjerą |
| **Numeris** | 4, 3, 1, 7 |
| **Pozicija** | Įžaidėjas |
| NBA naujokų birža |
| 1997 m. | 3 šaukimu,Bostono „Celtics" |
| Profesionalūs klubai |
| 1997–19981998–19991999–20002000–20022002–20082008–201120112011–20132013–20142020–20212021-dabar | **Kaip žaidėjas:**Bostono „Celtics"Toronto „Raptors"Denver „Nuggets"Minnesota „Timberwolves"Detroito „Pistons"Denver „Nuggets"Niujorko „Knicks"Los Andželo „Clippers"Detroito „Pistons"**Kaip treneris:**Los Andželo „Clippers" (asistentas)Portlando „Trail Blazers" |  |
| Šalies rinktinė |
| 2006–2010 |  JAV |  |
|  |

**Čonsis Bilapsas** (angl. *Chauncey Ray Billups*; g. 1976 m. rugsėjo 25 d.) – buvęs JAV krepšininkas, žaidęs NBA lygoje nuo 1997 iki 2014 m. 1997 m. krepšininką 3 šaukimu pasirinko Bostono „Celtics" komanda. 2020 m. C. Billups buvo pasamdytas trenerio asistentu Los Andželo „Clippers" komandoje.

Karjera universitete
--------------------

1995 m. Č. Bilapsas prisijungė prie Kolorado universiteto krepšinio komandos. Universitete vidutiniškai pelnydavo po 18,5 taškų, atlikdavo po 5 rezultatyvius perdavimus, bei atkovodavo po 5,6 kamuolius per rungtynes.

Karjera NBA
-----------

### Bostono „Celtics" (1997-1998)

Č. Bilapsą trečiuoju šaukimu 1997 m. NBA naujokų biržoje pasirinko Bostono „Celtics" komanda. Bostone žaidėjas žaidė tik kiek ilgiau nei pusę sezono bei 1998 m. vasario 18 d. buvo išmainytas Toronto „Raptors" komandai.

### Toronto „Raptors" (1998)

Vos atvykęs į naująją komandą, vasario 22 d. sužaidė geriausias sezono rungtynes, pelnydamas 27 taškus. Č. Bilapsas reguliarųjį sezoną pabaigė Toronte, o komanda liko paskutinė Rytų konferencijoje.

### Denverio „Nuggets" (1999-2000)

1999 metų sausio 21 d. Č. Bilapsas buvo išmainytas iš Toronto „Raptors" į Denverio „Nuggets" komandą. Per du sezonus Denveryje jis sužaidė tik 58 rungtynes.

### Orlando „Magic" (2000)

2000 m. vasario 1 d. Č. Bilapsas buvo išmainytas į Orlando „Magic" komandą už C. Gatling ir būsimą pirmojo rato šaukimą. Č. Bilapsas gavo peties traumą ir nesužaidė nei vienose Orlando „Magic" rungtynėse.

### Minesotos „Timberwolves" (2000-2002)

Č. Bilapsas pasirašė sutartį su Minesotos „Timberwolves" komanda, kurioje tapo atsarginiu įžaidėju. Minesotoje labiau patyrę komandos draugai padėjo Č. Bilapsui tobulinti metimo techniką, sprendimų pasirinkimą bei visas kitas savybes reikalingas įžaidėjui.

2001-2002 m. sezono metu pagrindinis „Timberwolves" komandos įžaidėjas Terrellas Brandonas gavo rimtą kelio traumą. Jį pakeitęs Č. Bilapsas sužaidė vieną geriausių pastarojo meto sezoną. Komanda laimėjo 50 rungtynių, pateko į atkrintamąsias, bet jau pirmajame etape neatsilaikė prieš Dalaso „Mavericks".

### Detroito "Pistons" (2002-2008)

#### Pirmieji metai Detroite (2002-2003)

Po proveržio sezono Č. Bilapsas tapo laisvuoju agentu. 2002 m. birželio mėnesį jis pasirašė 5 metų kontraktą su Detroito „Pistons", kurio vertė buvo 35 mln. JAV dolerių.

2002-2003 m. sezone Č. Bilapsas vidutiniškai pelnydavo po 16,2 taško bei atliko po 3,9 rezultatyvaus perdavimo. Komanda pateko į Rytų konferencijos finalą, kuriame turėjo pripažinti Naujojo Džersio „Nets" pranašumą.

#### Čempioniškas sezonas bei finalo MVP (2003-2004)

Č. Bilapsas 2003-2004 m. sezone pelnydavo po 16.9 taško, atlikdavo po 5,7 rezultatyvaus perdavimo bei perimdavo po 1,1 kamuolio. „Pistons" laimėjo net 54 reguliariojo sezono varžybas, bet Rytų konferencijoje liko treti.

NBA finale Detroito komanda laimėjo prieš Los Andželo „Lakers" 4-1, o Č. Bilapsas buvo pripažintas naudingiausiu finalo serijos žaidėju.

### Denverio „Nuggets" (2008-2011)

2008 m. lapkričio 3 d. žaidėjas buvo išmainytas Denverio „Nuggets" komandai. 

2010 m. jis buvo išrinktas į NBA Visų žvaigždžių rungtynių komandą.

### Niujorko „Knicks" (2011)

Nepaisant išreikšto noro žaidėjo karjerą baigti Denverio komandoje, 2011 m. vasario 22 d. Č. Bilapsas buvo išsiųstas į Niujorko „Knicks" komandą. Su šia komanda žaidėjas pateko į atrinktamąsias rungtynes, tačiau jau pirmoje kovoje patyrė traumą ir į aikštelę sezone daugiau negrįžo.

### Los Andželo „Clippers" (2011-2013)

Po vieno sezono su Niujorko „Knicks" žaidėjas tapo laisvuoju agentu. Žaidėjui sutartį pasiūlė Los Andželo „Clippers" komanda. Žaidėjo teigimu, jis norintis žaisti tik komandoje, kuri gali kautis dėl NBA čempionų titulo, o Los Andželo komanda tokia ir yra.

Su Los Andželo ekipa Č. Bilapsas sužaidė tris sezonus, tačiau daugumą rungtynių žaidėjas praleido dėl įvairių traumų.

### Detroito „Pistons" (2013-2014)

2013 m. liepos 16 d. žaidėjas pasirašė 2 metų trukmės sutartį su Detroito „Pistons" komanda. Kelio traumos neleido žaidėjui žaisti daugumoje sezono rungtynių.

2014 m. rugsėjo 9 d. žaidėjas paskelbė apie savo karjeros pabaigą po 17 metų žaidimo.

Pasiekimai
----------

### NBA pasiekimai

* NBA čempionas (2004 m.)
* NBA finalo naudingiausias žaidėjas (2004 m.)
* 5x NBA Visų žvaigždžių rungtynių žaidėjas (2006–2010 m.)
* Visos NBA antrosios komandos narys (2006 m.)
* 2x Visos NBA trečiosios komandos narys (2007, 2009 m.)
* 2x NBA Visų gynėjų antrosios komandos narys (2005, 2006 m.)
* NBA apdovanojimas už pasiaukojimą sportui (2009 m.)

### Gimnazijos ir koledžo pasiekimai

* Visos Amerikos antros komandos narys (1997 m.)
* „Parade" Visos Amerikos antros komandos narys (1995 m.)
* „Parade" Visos Amerikos ketvirtos komandos narys (1994 m.)
* „McDonald’s" Visos Amerikos žaidėjas (1995 m.)
* 3x „Mr. Colorado basketball" apdovanojimas (1993-1995 m.)

### Įamžinti marškinėliai

* Nr. 1 įamžintas Detroito „Pistons" komandoje.
* Nr. 4 įamžintas Kolarado „Buffaloes" komandoje.

Šaltiniai
---------

1. ↑
2. ↑
3. ↑   Archyvuota kopija 2020-10-03 iš Wayback Machine projekto.
4. ↑
5. ↑
6. ↑
7. ↑  „Billups to replace Paul in 2010 NBA All-Star Game". *NBA.com*. Turner Sports Interactive, Inc. 2010-02-03. Suarchyvuotas originalas 2010-02-06.  Nežinomas parametras `|url-status=` ignored (pagalba)
8. ↑  „Knicks Acquire Four-Time All-Star Carmelo Anthony". *NBA.com*. 2011-02-22. Nuoroda tikrinta 2011-02-23.
9. ↑  Prada, Mike. „Chauncey Billups Could Miss Game 2 Of Celtics Vs. Knicks With Strained Knee". *Blog article*. SB nation. Nuoroda tikrinta 2010-10-21.
10. ↑  Turner, Broderick (2011-12-16). „Chauncey Billups OK with playing for Clippers". *Los Angeles Times*.
11. ↑  „Billups agrees to return to Pistons with two-year deal". *NBA.com*. Turner Sports Interactive, Inc. 2013-07-11. Nuoroda tikrinta 2013-07-14.
12. ↑  Daniels, Tim. „Chauncey Billups Retires from NBA After 17-Year Career". *Bleacher Report*. Nuoroda tikrinta 2017-03-01.